title: "LG Chem"
text: "LG Chem Ltd. es en Kemiifirma fan S\u00fc\u0111ern Koreea. wat t\u00f6 di LG-Ker jert. Des Ker jert t\u00f6 di gurtest Kemiifirmen fan S\u00fc\u0111ern Koreea. \u00dcp W\u0101rel staant LG Chem \u00fcp Plaats 10.\n\nTwiigern\n\n Petrokemii\nFan des Twiig uur dit miist Jil fortiinet. Fan \u00d6\u00f6rt\u00f6\u00f6l uur Etyleen, Propyleen, Polyolefiini, PVC, Wukmaakers, ABS, Acryls\u00fc\u00fcri, Superansorber- Polycarbonaati, Syntheesikautschuk en hok muar maaket.\n\n Baterii-\u00d6nlaagen\nDes Twiig maaket Bateriien fuar f\u00fcr IT-Giraaten, mobiili H\u00fcsgiraaten, forskeligi Elektrofaartj\u00fcchen sa \u00fcs uk Baterii-Kraftwerks\u00f6nlaagen. LG Chem wiar 1999 di jest Firma \u00f6n S\u00fc\u0111ern Koreea, wat Lithium-Ioonen-Bateriien becht. \nUk fuar Elektroautos uur Bateriien becht. Jen fan di jest wiar di Chevrolet Volt/Opel Ampera, hur \u00f6n en Testwain ee\u0111er trii Jaaren di Bateriien jit gur wiar. \u00d6ntwesken haa masi firmen bi LG bistelt (GM, Hyundai, Renault, Ford, Volvo, Tesla Motors, VW, Audi en jit muar).\n\nBateriien fuar Autos (Traktsjoonsbateriien) uur \u00f6n fjuur Fabriiken becht:\n Cheongju, S\u00fc\u0111ern Koreea\n Holland (Michigan), USA\n Nanjing, Kiina\n Kobierzyce, nai bi Breslau, Poolen\n\nDi Fabriik \u00f6n Poolen heer soowen Liinien iin \u00f6n tau Halen. Jest Liinie fuar Renault, Jaguar en Land Rover; taust en fifst Liinie fuar Audi, Porsche en Daimler; tr\u0113r Liinie fuar Standardselen; di fjaart Liinie es fuar di MEB-Platforem fan VW \u00f6nliar; di Sokst fuar Porsche; di Soowenst fuar di PSA-Ker. \n\nAurdat sa fuul Bateriien bistelt waar, heer LG Chem forsaacht, di Produktsjoon t\u00f6 forbeeteri. Des l\u00f6p man ek rocht, en sa k\u0101m Autos \u00fcs di Audi e-tron leeter \u00fct.\n\n Moderni Werkstofi\nLG Chem maaket uk Materiaalien fuar Optik en Elektroonik. Sa uur fuar LCD (Liquid Crystal Displays) uk Omseetingen fan Glees maaket. LG Chem sair salev, dat j\u00fc di W\u0101rels Marker fuar Polarisatooren f\u00f6\u00f6ret. Sawat es fuar Wiit Kristal-Skirremern n\u00f6\u00f6rig, hur Fiirlukers Monitoori, Laptops, Tablets of Smartphones me becht uur.\n\nFur Weeter t\u00f6 renski of wan em fan Seeweeter Drinkweeter maaki wel, jeft et Osmoosi-Membraanen. LG Chem heer 2014 di gurt amerikaansk Firma NanoH2O Inc. aurnomen en becht sok Membraanen sent 2018 uk \u00f6n Cheongju, S\u00fc\u0111ern Koreea. Em snaket diar fan RO (Reverse Osmose)-Membraanen.\n\nDi Twiig fuar di Werkstofi maaket diaraur hen uk Stofi fuar OLED-Displays en Elektrooden-Materiaal fuar Bateriien. \n\n Boikemii\n\nT\u00f6hop me \u00fc\u0111er Firmen fuaral \u00f6n Koreea forsjukt LG Chem, uk Fut t\u00f6 faat.\n\nFutnooten"